Държавен вестник, бр. 17, 2024 г., стр. 159

БРОЙ  17	
Д Ъ Р Ж А В Е Н  В Е С Т Н И К 	
СТР.  159  
от неточност в диагнозата и вземане на погрешно решение за лечение. При отказ да постъпите в болница 
Вашето заболяване ще има естествена еволюция към разрастване на тумора и разпространението му, а 
когато се касае за жълтеница съществува риск от бързо развитие на чернодробно-бъбречна 
недостатъчност с пряка опасност за живота. 
Какво представлява порталната хипертония? 
Порталната система пренася венозна кръв от стомашно-чревния тракт, панкреаса, слезката и 
жлъчния мехур към черния дроб. При повишаване на налягането в нея над горната граница на нормата се 
развива портална хипертония. Честотата на разпространение на болестта е свързана с честотата на 
разпространието на някои заболявания, по-важни от които са следните: чернодробна цироза вследствие 
на вирусен хепатит тип “В” и “С”, алкохолна цироза, цироза без изяснена причина, както и други по- редки 
причини. 
Възможностите на лечението и прогнозата зависят както от причината за повишеното налягане, така 
и от степента на изява на клиничните симптоми – разширени вени на хранопровода и стомаха, асцит 
(набиране на течност в коремната кухина), спленомегалия (уголемяване на далака), хиперспленизъм 
(повишена функция на далака и разрушаване на кръвните клетки), диспептични нарушения (свързани с 
нарушено разграждане и резорбция на хранителните вещества в чревния тракт), опсиурия (забавено 
отделяне на урина), портосистемна енцефалопатия (поява на неврологични симптоми, в най-тежката 
форма до кома) и др. Особено опасно усложнение за пациентите с портална хипертония, е кръвоизливът 
от разширените вени на хранопровода и стомаха, които се наричат варици. 
Когато веднъж е открита порталната хипертония е необходимо да се направят допълнителни 
изследвания, за да се установи каква е причината за повишеното налягане и как функционира черният 
дроб. Тук се включват кръвни изследвания, ехографско изследване, фиброезофагогастроскопия. 
Как се лекува порталната хипертония? 
Възможностите на лечение се обособяват в две големи групи: 
(а) Консервативно лечение – има за цел да понижи налягането в порталната система, да подобри 
чернодробната фуркция и да повлияе благоприятно споменатите по-горе признаци. В условията на остър 
кръвоизлив от вариците се налага и инфузионна терапия, вкл. кръвопреливане, опит за спиране на 
кървенето посредством ендоскопска манипулация (проникване в хранопровода с огъваем оптичен апарат 
– фиброгастроскоп, инжектиране на склерозиращо вещество или “връзване” на кървящите варици), 
поставяне на специална сонда с балони, които се раздуват в хранопровода и горната част на стомаха, 
така че да притиснат кървящите съдове и др. В над 90% от случаите тези лечебни мероприятия са 
ефективни и кръвоизливът се овладява, без да се налага извършването на операция по спешност. 
(б) Оперативно лечение – най-често се извършват шънтови операции, при които се цели да се 
свържи порталната венозна система със системата на долната празна вена и по този начин да се понижи 
порталното налягане. Тези операции се извършват по-рядко по спешност (в условията на остро кървене) и 
по-често планово – след преминало кървене от вариците, овладяно с помощта на консервативни 
средства. Рискът в тези случаи от възникване на рецидивно кървене е около 50-70% и то само през 
първата година. Шънтовата операция намалява значително този риск. Друга допълнителна възможност е 
по време на шънтовата операция да се отстрани и далакът (т.е. да се извърши спленектомия), при 
положения, че са налице показания за това. 
Редно е да знаете, че по време на операцията от чисто техническа гледна точка може да се окаже, 
че извършването на шънт е невъзможно. Това се случва при вариетети и 
аномалии в разположението на вените от порталната система и лявата бъбречна вена. В такива 
случаи се извършва друг вид хирургична намеса – операция на Сугиура-Футагава, чиято цел е също 
профилактика на рецидивни кръвоизливи от вариците на хранопровода. 
Рецидивно кървене от вариците на хранопровода и стомаха 
То може да се появи в ранния или късния следоперативен период и да е резултата на естествената 
прогресия на порталната хипертония или да е признака за тромбоза (“запушване”) на шънта. В тези 
случаи се налага постъпване в болница по спешност и предприемане на мероприятие за спиране на 
кървенето, като успоредно с това се извършват и диагностични процедури за изясняване на причината, в 
това число и за състоянието на шънта – дали функционира или не. 
Защо трябва да постъпите в болница? 
Когато е открита порталната хипертония и са налице симптоми, постъпването в болница е 
наложително и цели изясняване на причината за нея, както и функционалното състояние на черния дроб. 
В случаите на кървене от вариците се провежда хоспитализация по спешност и лечението е с 
животоспасяващо значение. При последната ситуация, успоредно с провеждане на медикаментозното 
лечение и инструменталните манипулации се извършват и допълнителни изследвания, както и 
консултации с различни специалисти за да се прецени в максимално голяма степен рискът от повторно 
кървене и в кой момент е удачно извършването на шънтова операция. След овладяване на кръвоизлива 
се препоръчва хирургична намеса в така наречения “светъл период”, с основна цел предотвратяване на 
нови кръвоизливи, застрашаващи живота на болния. 
След получаване на цялостната информация, хирург, анестезиолог и други специалисти ще 
изработят стратегия за лечение и поведение спорад конкретния случай за всеки болен. В зависимост от 
взетото решение ще бъдете определен за операция или наблюдение и консервативно лечение. 
Отказът Ви от извършване на необходимите изследвания или на някое от тях крие риск от 
неточност в диагнозата и вземане на погрешно решение за лечение. При отказ да постъпите в болница 
Вашето заболяване ще има естествена еволюция към задълбочаване на проявите на порталната